અમદાવાદ: કેન્દ્ર સરકારના સ્વચ્છ ભારત મિશન હેઠળ સ્વચ્છતા મોબાઇલ એપ ડાઉનલોડ કરવામાં અમદાવાદ દેશભરમાં નંબર વન આવ્યું હતું, પરંતુ સ્વચ્છતાના મામલે અમદાવાદ દેશમાં ૧૪મા ક્રમાંકે ધકેલાતાં સ્વાભાવિકપણે શાસક પક્ષ નારાજ થયો છે. સ્વચ્છતાના મામલે ગુજરાતનું વડોદરા જેવું નાનું શહેર અમદાવાદથી આગળ રહ્યું હોઇ મ્યુનિસિપલ સત્તાવાળાઓ સ્વચ્છતા સર્વેક્ષણ હેઠળ શહેરને મળેલા ગુણાંકની ખરાઇ અંગે કેન્દ્ર સરકાર સમક્ષ રજૂઆત કરવાના છે.